WGE เดินหน้าส่งงานตามนัด ตุน Backlog กว่า 3 พันลบ. ดันผลงานโตต่อเนื่อง
WGE สดใส ส่งมอบพื้นที่งานก่อสร้างปรับปรุงเขื่อนป้องกันตลิ่ง ในโครงการที่พักอาศัยสำหรับเจ้าหน้าที่ปฏิบัติงานประจำท่าอากาศยานสุวรรณภูมิ อ.บางพลี จ.สมุทรปราการ ได้ตามกำหนด คาดผลงานดีต่อเนื่อง จาก Backlog ที่ตุนไว้กว่า 3 พันลบ.
4 ส.ค. 2564

นาย เกรียงศักดิ์ บัวนุ่ม กรรมการผู้จัดการ บริษัท เวล เกรด เอ็นจิเนียริ่ง จำกัด (มหาชน) หรือ WGE เปิดเผยว่า บริษัทฯ ได้เดินหน้าฝ่าวิกฤติโควิด-19 ได้อย่างแข็งแกร่ง โดยส่งมอบพื้นที่งานก่อสร้างปรับปรุงเขื่อนป้องกันตลิ่ง ในโครงการที่พักอาศัยสำหรับเจ้าหน้าที่ปฏิบัติงานประจำท่าอากาศยานสุวรรณภูมิ อ.บางพลี จ.สมุทรปราการ ได้ตรงตามกำหนด อีกทั้งทางบริษัทฯคาดมีผลงานดีต่อเนื่อง ด้วยจาก Backlog ที่ตุนไว้กว่า 3,000 ล้านบาท ทั้งนี้ยังไม่นับรวมงานใหม่ที่บริษัทฯกำลังทยอยเข้าร่วมประมูล
 